රනිල් යූඑන්පියෙන් ඉවත්ව පොහොට්ටුවට ආවොත් ජනපතිවරණයේදී සහාය දෙන්න සලකා බලනවා
රනිල් වික්රමසිංහ මහතා එක්සත් ජාතික පක්ෂයේ සාමාජිකත්වයෙන් ඉවත් වී ශ්රී ලංකා පොදුජන පෙරමුණේ සාමාජිකත්වය ලබාගන්නේ නම් ඉදිරි ජනාධිපතිවරණයේ දී ඒ මහතාට සහයෝගය ලබාදීම පිළිබඳව සලකා බැලීමට සූදානම් බව ශ්රී ලංකා පොදුජන පෙරමුණේ මහලේකම් පාර්ලිමේන්තු මන්ත්රි නීතිඥ සාගර කාරියවසම් මහතා ඊයේ 03 මාධ්ය වෙත පැවසීය ඊයේ සවස අගමැති දිනේෂ් ගුණවර්ධන සහ මහජන එක්සත් පෙරමුණේ පාර්ලිමේන්තු මන්ත්රී සිසිර ජයකොඩි යන මහත්වරුන් ද ශ්රී ලංකා පොදුජන පෙරමුණේ බැසිල් රාජපක්ෂ සහ සාගර කාරියවසම් යන මහත්වරුන් ඇතුළු පිරිසක් ද අතර පැවති සාකච්ඡාවකින් අනතුරුව මාධ්ය වෙත අදහස් දැක්වමින් සාගර කාරියවසම් මහතා එසේ කීය එහිදී මහලේකම්වරයා තවදුරටත් පැවසුවේ එම සාකච්ඡාවේ දී ජනාධිපති අපේක්ෂකත්වය පිළිබඳව සාකච්ඡා නොකළ බවත් ඉදිරි දේශපාලන කටයුතු ශක්තිමත්ව සිදුකළ යුතු ආකාරය පිළිබඳව සාකච්ඡා කළ බවත්ය ශ්රී ලංකා පොදුජන පෙරමුණේ ජනාධිපති අපේක්ෂකයා නිසි වෙලාවේදී ප්රකාශයට පත්කරන බව ද ඔහු එහිදී පැවසීයඑරික් ගාමිණී ජිනප්රිය